זכריה מדר

זכריה מדר (נולד ב-1943) הוא מבכירי החוקרים בישראל בתחום הביוכימיה, הוא משמש כיום כיו"ר המכון לביוכימיה מזון ותזונה בפקולטה לחקלאות, מזון וסביבה ע"ש רוברט ה. סמית של האוניברסיטה העברית בירושלים.

ביוגרפיה
מדר נולד בתימן במחוז ירים בשנת 1943. עלה לישראל בעליית מרבד הקסמים בשנת 1949, למחנה העולים עין שמר. משם עבר עם בני משפחתו למושב עמינדב ואחר כך לטירת יהודה. משפחתו סבלה ממצוקה כלכלית קשה ועקב כך, נבצר ממנו ומשאר אחיו ללמוד בבתי הספר והוא התמסר לפרנסת הבית. לאחר מאמצים ובעידודו של אחיו שמריה, הצליח לחזור ללימודים סדירים בישיבת כפר הרא"ה.

מדר הצטיין בלימודיו ובשנת 1978 סיים את עבודת הדוקטורט שלו. בין יתר מחקריו ומאמריו הרבים הוא עסק במחלת הסוכרת וגורמיה.
הוא גר כיום ברחובות, נשוי ואב לשלושה.

ב-12 ביוני 2011 התמנה מדר למדען הראשי של משרד החינוך.

חתן פרס לנדאו למדעים ולמחקר בתחום מזון ותזונה לשנת 2015.

קישורים חיצוניים
 דף הבית של זכריה מדר באתר האוניברסיטה העברית.
 תומר ניר, המדען הראשי של משרד החינוך שוב סרוג, 13 ביוני 2011, אתר סרוגים

ביוכימאים ישראלים
ישראלים ילידי תימן
זוכי פרס לנדאו למדעים ולמחקר
מדענים ראשיים במשרד החינוך
בוגרי  ישיבת כפר הרא"ה
עולים לאחר קום המדינה: 1948–1950
ישראלים שנולדו ב-1943